Cuneiform Tablet ATHE 59
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm-ma a-na i-na-aḫ-DINGIR ú PUZUR₄.IŠTAR qí-bi₄-ma a-na i-na-aḫ-DINGIR qí-bi₄-ma 25 TÚG.ḪI.A ù 1 ANŠE ṣa-lá-ma-am a-na-kam a-na a-na-ni a-mur-DINGIR ip-qí-id-ma i-na TÚG.ḪI.A šu-nu-tí qá-tí ša-ak-na-at ší-be-e a-na-kam ša qá-tí ša-ak-na-at-ni i-šu mì-šu-ú ša a-ma-kam TÚG.ḪI.A ta-aṣ-bu-tù-ni-ma tù-kà-lu-ú-ni um-ma a-ta-ma 2 ma-na 10 GÍN KÙ.BABBAR i-ṣé-er a-mur-DINGIR i-šu ma-ṣa-a-ku TÚG.ḪI.A aṣ-ba-at a-ḫi a-ta a-na-ku ù a-ta ú-lá ša a-wa-tim TÚG.ḪI.A SIG₅ DIRI a-na-kam-ma 0.33333 ma-na.TA KÙ.BABBAR it-bu-lu TÚG.ḪI.A a-na PUZUR₄.IŠTAR wa-šé-er-ma ú a-na a-lim{ki} al-kam-ma e-na-at lu ni-na-me-er-ma ù a-na KÙ.BABBAR-pì-kà a-šar ma-lá-ki-im lu ni-im-li-ik